— 234 - 



C'est l'office des clers des saulx. 



Ils doivent estre deux et doivent délivrer la meilleur saul 

 pour les marchans et la plus viez pour les délivrances, et doivent 

 recevoir chascun mardi matin leurs tailles des benaistiers, et 

 doivent veoir et savoir que li benaistier ne leur tolloient fors ce 

 qu'il auront lié, ne que il auront eu de saul en chascun buillon, 

 et doivent compter le saul sus les bans ainçois que on la deli- 

 vroit, et savoir combien il leur en demorra chascun jour là où 

 en l'aura prise la journée du jour passé, et garder que il n'ait 

 point de saul es ouvrours demorez au temps que l'on fait les 

 huilions volauges, ne ne doivent praure leur demorance delà 

 journée ou livre de la Table, mais le doivent savoir à ce que il 

 compteront sus les bans et par les ouvrours. Et doivent veoir 

 le charroy des délivrances au plus adroit que il pouront, senz 

 pranre loier, et doivent tenir le sal en fermure, si que li ungs 

 des benaistiers ne l'ambloit à l'autre, et veoir que les saulx 

 soient bien loiées et de bon harnois, et faire estuier les saulx 

 quant mestier sera. Et doivent escripre les sommes, les ven- 

 dues et les délivrances et apporter à compte. Et doivent tous- 

 jours recourre au registre pour savoir liquelx en doit mener à 

 son chair, liquelx non, et quel lieu et en quel manière, ou en 

 salignon ou en saultrie. 



C'est l'office du clerc portier, autrement delivrerre. 



Il doit délivrer ce que il trouvera sus les bans escript es 

 livres du clerc de la Table soit pour marchans ou délivrances, 

 et doit tenir moult près les lieux, et, quant il veult délivrer, il 

 doit appeler une gaite pour garder la saul sus les bans, et puis 

 conter bien et deligenment, et se il li trouve chose qui ne soit 

 certaine, il le doit monstrer au portier, et le portier doit savoir 

 que il doit faire selon le méfiait. La saul comptée et trouvée à 

 point, il doit rapporter au portier pour la laisser aler dehors, et 

 ne doit pas attendre que li bans soient plains, ains doit délivrer 

 souvent. Item, doit faire les menuz deniers et les sommes des 

 saulx d'Aval et d'Amont, de la porte et de la maison, chascun jour, 

 et doit mettre en escript au chief de la sepmaine : « Tant à l'on 

 vendu de saul en ceste sepmaine ». Item, doit mettre en escript 

 les fers viez par le commandement au maistre fèvre qui le voit 



